Medlemmer av Salangen Menighetsråd/Fellesråd

#### INNKALLING TIL MENIGHETS/FELLESRÅDSMØTE

Det innkalles herved til møte i Menighets/Fellesrådet, torsdag 11.6.2020kl.18.00 i menighetssalen.

**Saker til behandling:**

# **Sak 9/20 Godkjenning av innkalling og saksliste**

**Sak 10/20 Godkjenning av protokoll fra Menighets/Fellesrådsmøte 13.2.20**

**Sak 11/20 Referater**

**FR Sak 12/20 Årsregnskap 2019**

**FR Sak 13/20 Revidert budsjett 2020**

**FR Sak 14/20 Tertialrapport pr 30.4.2020**

**FR Sak 15/20 Brannvarslingsanlegg**

**MR Sak 16/20 Smittevernplan for Salangen kirke**

**MR Sak 17/20 Gudstjenestereformen av 2019**

**MR Sak 18/20 Menighetens misjonsavtale**

**MR Sak 19/20 Gudstjenesteliste**

Innkallingen sendes også til de to første vara medlemmene og Prosten.

Melding om fravær gis snarest på mail: to368@kirken.no eller **tlf. 77 17 14 00**

Lars A Nesje har ansvaret for bevertningen.

**Vel møtt!**

# Ann Kristin Bakkemo Tonje Østvik

Leder kirkeverge/daglig leder

**MØTEBOK**

#### Sak 9/20 Godkjenning av innkalling og saksliste

**Forslag til vedtak:**

Innkalling og saksliste godkjennes. Møtet er lovlig satt.

#### Sak 10/20 Godkjenning av protokoll fra menighets/fellesrådsmøte 13.2.20

**Forslag til vedtak:**

Protokollen fra Menighets/fellesrådsmøte den 13.2.20 godkjennes.

#### Sak 11/20 Referater

*Følgende referater fremlegges:*

1. AU hadde møte 3.6.20 og gjennomgikk sakene til dagens møte.
2. På forrige møte ble det vedtatt å øke festeavgiften fra kr 3000,- til kr 3500,- for 20 år. Saken ble oversendt kommunestyre for endelig avgjørelse. Saken er behandlet av kommunestyre, og festeavgiften er nå kr 3500,- for 20 år.
3. KA – Hovedtariffoppgjør 2020. Gjeldende hovedtariffavtaler (HTA) for KAs tariffområde utløpte opprinnelig 30.04.2020, men pga korona situasjonen er denne forlenget foreløpig til 15.september.

KA har laget et [Debattnotat](https://kainfo.mailmojo.no/e/m/c/228680/771dfbad/rD3lk17E0sJCohcbFZT5/) <https://www.ka.no/_service/300851/download/id/494804/name/Debattnotat+2020+KA.pdf> som inneholder informasjon om aktuelle temaer til forhandlingene, og konkrete spørsmål til medlemmene. KAs viktigste mål med forhandlinger om tariffavtalene er å ha tariffsystemer som er godt tilpasset de kirkelige virksomhetene. KA er avhengige av innspill på viktige punkter i forhandlingene. Fristen for tilbakemelding utvides fra 15. mai til **15. august**.

1. Dugnad på gravlunden på Sjøvegan avholdes tirsdag 9.juni både formiddag og ettermiddag.

Dugnad på gravlunden på Elvenes avholdes torsdag 11.juni på ettermiddagen.

1. Malingsvedlikehold av tårn Salangen Kirke behandles av kommunestyre 12.6.20

Under følger saksfremlegget til det kommende møtet, signert administrasjonssjef Lars Strøm.

Administrasjonssjefens innstilling:

1. Prosjekt vedlikehold av tårn Salangen kirke gjennomføres innenfor en utgiftsramme på inntil kr. 900 000,- eks. mva.

2. Investeringen finansieres gjennom bruk av disposisjonsfond.

Kirketårnets tilstand malingsmessig er godt kjent og synlig. Salangen kirkelig fellesråd søkte jf. sak 016/20 om dekning av utgifter til malingsmessig vedlikehold av kirketårnet. Saken var på det tidspunktet ikke utredet, og det forelå dermed ikke grunnlag for å fremme sak om nødvendig vedlikehold. Salangen kirkelig fellesråd har etter avtale fått tårnet besiktiget, og innhentet tilbud fra aktuelle leverandører på komplett arbeid med stilas, duk, sandblåsing, fuging, og maling av tårnet.

Administrasjonssjefens vurderinger: Tårnet på Salangen kirke fremstår ikke pent. Forfallet er godt synlig, også fra avstand. Slik administrasjonssjefen vurderer det er det ikke et godt alternativ å la forfallet fortsette. Vedlikeholdet bør derfor igangsettes raskt. Samtidig har kommunen gått gjennom de tilbud kirkelig fellesråd har innhentet. Det er stort sprik mellom laveste og dyreste anbud. En av årsakene til dette er at det er valgt produkter med ulik kostnad og egenskaper, og ikke minst stilas løsninger. Administrasjonssjefens vurdering er at det bør gjennomføres en forenklet konkurranse basert på konkurranseunderlag fra kommunen med nødvendige kravspesifikasjoner slik at tilbyderne konkurrerer på likt underlag og med produkter og løsninger som gir lang holdbarhet på arbeidet. I tillegg må vi være sikker på at alle nødvendige flater tas når arbeidet først er i gang. Arbeidet kan settes i gang umiddelbart og være ute før sommeren. Det vil være nødvendig å be om tilbud fra blant annet de firma som allerde har levert. Administrasjonssjef foreslår at prosjektet dekkes av disposisjonsfond. Det bør også tas høyde for noe risiko. Utgiftsrammen forslås satt til inntil kr. 900.000 eks.mva.

1. NMS – Invitasjon til NMS sin sommerfest og generalforsamling som finner sted i Ålesund 25.-28.juni 2020. Generalforsamlingen er NMS høyeste styringsorgan.

Invitasjonen er kommet til menigheten fordi menigheten har formelle rettigheter knyttet til NMS

Følgende kan melde seg som delegater med tals-, forslags- og stemmerett

* alle betalende medlemmer i NMS og NMSU
* 1 delegat fra hver av misjonsforeningene
* 1 delegat fra hver av samarbeidsmenighetene
* 1 NMSU representant valgt av deres landsstyre
* 1 representant fra hver gjenbruksbutikk

Frist for å melde seg på med tale- og stemmerett er 11.juni 2020 kl 12.00

# Innspill til forhandlinger om Hovedtariffavtalen 2020

|  |
| --- |
|  |

**Forslag til vedtak:**

De fremlagte referatene tas til orientering.

**FR Sak 12/20 Årsregnskap 2019**

Årsregnskapet for 2019 er avsluttet med et overskudd på kr 29 526,-

Noen kommentarer til tallene hvor det var avvik mellom budsjett og regnskap:

* færre begravelser i 2019, kostnadsbesparelse på ca kr 40 000,-. Antall begravelser vil variere fra år til år, og er vanskelig å budsjettere.
* ikke vært lønnsforhandlinger på kirkevergelønnen på flere år, ca kr 30 000,-
* ikke sykefravær, og heller ikke behov for vikarer. Besparelse på ca kr 40 000,-
* ikke gjennomført planlagt vedlikehold på gravlunden på elvenes, kr 15 000,-
* høyere strømkostnader enn budsjettert ca 58 000,-
* Oppgradert toalettrom på Elvenes med ny varmtvannsbereder og våtromsplater på vegg, ca 10 000,- mer til vedlikehold
* Kjøpt ny gulvvaskemaskin og oppgradert teleslynga i kirka, ca 48 000,-
* Diverse inventar gravlund kr 16 000,-

**Forslag til vedtak:**

1. Salangen menighetsråd godkjenner det fremlagte årsregnskapet for 2019 med et overskudd på kr 29 526,-
2. Overskuddet overføres til disposisjonsfond og brukes til vedlikehold på gravlunden på Elvenes.

**FR Sak 13/20 Revidert budsjett 2020**

Tidligere behandlet som FR Sak 4/20 hvor det ble orientert om at budsjettet var underbudsjettert. Tiltak er satt i verk, opprinnelig manglet det 115 500,- men det er nå redusert til kr 40 000,- Søknad om ekstratilskudd er behandlet og innvilget av kommunestyret 20.4.20.

Vedlagt følger revidert budsjett for 2020 hvor det manglet kr 40 000,-.

**Forslag til vedtak:**

Salangen menighetsråd godkjenner det reviderte budsjettet for 2020.

**FR Sak 14/20 Tertialrapport pr 30.4.2020**

Vedlagt følger tertialrapporten pr 30.4.2020. Den er rykende fersk, og mer informasjon kommer på møtet.

**Forslag til vedtak:**

Salangen menighets/fellesråd tar tertialrapporten pr 30.4.2020 til orientering.

**FR Sak 15/20 Brannvarslingsanlegg**

# Se brev fra KA om støtte til kirkesikring 2020, vurder om vi skal søke om midler til brannvarslingsanlegg.

KA Arbeidsgiverorganisasjon for kirkelige virksomheter og Knif Trygghet Forsikring AS fortsetter å støtte brannsikring av kirkene i Norge.

**Derfor oppfordrer vi dere til å søke om å få inntil kr 50 000 til brannsikring av din(e) kirke(er)**

Støtten gis med 50% av totalkostnaden for sikringstiltaket, men begrenset oppad til kr 50 000 per kirke.

De som kan søke er Kirkelige fellesråd, og støtten skal gå til:

Brannvarslingsanlegg som er koblet til brannstasjon eller vaktsentral og/eller slukkeanlegg som vanntåkeanlegg eller sprinkleranlegg.

For å kunne søke tilskuddet må også følgende søkekriterier være oppfylt:

1. Alt kirkeløsøre må være registrert i Kirkebyggdatabasen
2. Redningsplan for verdier i kirken må være utarbeidet og gjort kjent for stedlig brannvesen og eventuelt andre aktuelle
3. Kirken(ene) må være forsikret i Kirkebyggforsikringsordningen v/Knif Trygghet
4. Det må framlegges dokumentasjon på montert sikringstiltak etter at arbeidet er utført.

Send inn din søknad innen **20.06.20** til [50000@kniftrygghet.no](mailto:50000@kniftrygghet.no).

**MR Sak 16/20 Smittevernplan for Salangen kirke**

Alt av aktiviteter i kirka ble pga covid 19 viruset avlyst fra 13 mars 2020. Begravelser gjennomføres med begrensninger og gudstjenester gjennomføres digitalt. Nå er kirka åpnet for gudstjenester igjen og første åpne gudstjeneste i kirka var 17.mai.

I perioden uten gudstjenester i kirka har det vært gjennomført følgende digitale gudstjenester:

2 påskedag i Lavangen kirke i samarbeid med Lavangen menighet – via Troms Folkeblad

26 april – via Salangen nyheter

10 mai – via menighetens facebookside

Selv om vi nå kan åpne kirka igjen, er ikke alt som før. Vi må forholde oss til smittevernveileder og har laget smittevernplan for Salangen kirke. Se vedlegg.

Hovedpunktene er:

1. Syke personer skal ikke delta på kirkelige arrangementer
2. God hygiene og ekstra renhold
3. God avstand og minst mulig kontakt mellom personer

Maks 50 personer tilstede i kirka, i tillegg til ansatte/medvirkende

Alle som er i kirka må skrives opp på navneliste, makuleres etter 10 dager

1. Minst mulig felles bruk og berøring av inventar og utstyr

Det er krav om ekstra renhold, og vi har stengt av flere rom i kirka for å begrense områdene for renholdes. Det er åpnet opp for å starte opp med flere aktiviteter, men vi skynder oss sakte og følger rådene fra myndighetene. Grete har startet med konfirmasjonsundervisning, og det skal være dugnad på gravlundene. Bønnegruppen starter opp med Grete som ansvarlig, og vi forsøker å gjennomføre kirkekaffe etter noen gudstjenester i juni. Øvrige aktiviteter venter vi med til etter ferien.

Konfirmasjonsgudstjenesten er flyttet til 12 september, og det blir muligens to gudstjenester etter hverandre med halvparten av konfirmantene på hver gudstjeneste.

**Forslag til vedtak:**

Smittevernplan for Salangen kirke tas til orientering.

**MR Sak 17/20 Gudstjenestereformen av 2019**

Nord – Hålogaland biskop ber menighetene i bispedømmet om å innføre justert gudstjenestordning innen første søndag i advent 2020.

Kirkemøtet vedtok i 2011 ordning for hovedgudstjeneste som ble tatt i bruk i Den norske kirke innen utgangen av 2012. Kirkemøtet vedtok også at det skulle legges til rette for erfaringsdeling med sikte på justeringer og korrigering av den nedtatte ordningen. En av de store utfordringene som har blitt avdekket er at den store liturgiske valgfriheten og de mange alternativene liturgisk musikk har bidratt til at mange har opplevd seg fremmedgjort når de går til gudstjeneste.

Kirkemøtets vedtak i 2017 og 2019 strammer inn noe av valgfriheten. Samtidig videreføres og styrkes fleksibiliteten på andre områder, blant annet når det gjelder bønner og forbønn. Den justerte ordningen for hovedgudstjenesten legger samlet sett større vekt på trygghet og gjenkjennelse for å ivareta mulighetene for en god involvering av alle som samles til gudstjeneste.

Noen av endringene i liturgien som menighetsrådene nå skal vedta er følgende:

* Menigheten skal stå under inngangssalme, hilsen og utgangssalme.
* Samlingsbønn med kirkeårsvariable ledd er obligatorisk.
* Språklig og strukturelle justeringer
* Innstramming på liturgisk musikk

Gudstjenesteutvalget skal ha møte før ferien for å se nærmere på hva Salangen må endre. Dette kan f.eks. være «Hellige Ånd, kom til oss! Fyll oss med din kjærlighetskraft!» Som vi synger før og etter prekentekst. Her skal det være et hallelujavers, men vi kan søke om unntak.

Gudstjenesteutvalget vil forberede denne saken før det kommer til vedtak i menighetsrådet i høst.

**Forslag til vedtak:**

Saken tas til orientering

**MR Sak 18/20 Menighetens misjonsavtale**

Vedlagt følger brev fra Anne Presthagen Vedum, Regionkoordinator i NMS

Kjære avtalemenighet!

Gratulerer med valg til nytt menighetsråd! Dere går inn i spennende tider som vi tror og håper både vil være meningsfulle og inspirerende! Vi er takknemlige for at dere står sammen med NMS i arbeidet med å dele troen på Jesus, bekjempe urettferdighet og utrydde fattigdom.

Det er allerede gått noen år siden NMS la om fra fokus på ett enkeltprosjekt, til det helhetlig arbeidet i et bestemt land, når det gjelder misjonsavtalen. Ønsket vårt med å gjøre dette er både å kunne gi en bredere og bedre informasjon av arbeidet dere er en del av, samt være ryddige på hvordan pengene dere samler inn blir brukt. På nms.no/finndinmenighet kan dere lese mer om arbeidet dere er en del av.

Salangen menighet har avtale med NMS i Etiopia

NMS sin visjon er en levende kirke over hele jorden, denne visjonen har både et lokalt og et globalt perspektiv over seg. Her finner du en kort presentasjon av NMS og hva vi gjør: nms.no/hva-vi-gjor

Vi ønsker å bidra til at lokalmenighet tar del i misjonsoppdraget i sitt nærmiljø, om det er i Norge, Europa, Asia, Afrika, Sør-Amerika, samtidig vil vi være en brobygger innen den verdensvide kirken, og gi lokalmenigheten en global horisont.

Innen rammen av NMS finnes det mange ulike ressurser vi tror kan være med å styrke menighetens arbeid. Vi kommer veldig gjerne på besøk for å presentere muligheten i NMS knyttet til trosopplæring (NMSU), menighetsutvikling, unge voksne og hvordan menighet og NMS fellesskap i nærmiljøet kan spille på lag.

Vi oppfordrer til - og ønsker at dere tar en samtale i menighetsrådet og stab om innholdet i samarbeidsavtalen med NMS. Videre at dere tar kontakt med undertegnede for videre kontakt med oss i NMS.

Med ønske om Guds velsignelse!

**Forslag til vedtak:**

Saken tas til orientering

**MR Sak 19/20 Gudstjenesteliste**

Vedlagt følger gudstjenestelisten for mai – september til orientering.

**Forslag til vedtak:**

Gudstjenestelisten for mai – september tas til orientering.